“ทองไทย” ลง 50 บาท ทองคำแท่ง ขายออกบาทละ 28,650 รูปพรรณ 29,150 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ลง 50 บาท ทองคำแท่ง ขายออกบาทละ 28,650 รูปพรรณ 29,150 บ.
"สมาคมค้าทองคำ" รายงานราคาทองเปิดตลาดเช้านี้ "ทองไทย" ลง 50 บาท ทองคำแท่ง ขายออกบาทละ 28,650 รูปพรรณ 29,150 บ.
26 ส.ค. 2563

สมาคมค้าทองคำ รายงานราคาทอง (96.5%) วันนี้ (26 ส.ค.63) เมื่อเวลา 09.26 น.ที่ผ่านมา ปรับลง 50 บาท เมื่อเทียบกับประกาศราคาซื้อขายครั้งสุดท้ายของวันอังคาร (25 ส.ค.)
โดยราคาทองคำแท่ง รับซื้ออยู่ที่บาทละ 28,550.00 บาท ขายออกที่ราคาบาทละ 28,650.00 บาท
ทองรูปพรรณ รับซื้ออยู่ที่ราคาบาทละ 28,030.84 บาท ขายออกที่บาทละ 29,150.00 บาท
ราคาทองคําตลาดโลกเช้านี้เคลื่อนไหวที่บริเวณ 1,928 ดอลลาร์ หลังจากปิดตลาดเมื่อคืนที่ผ่านมาร่วงลง 16.1 ดอลลาร์ สู่ระดับ 1,923.1 ดอลลาร์ต่อออนซ์ ต่อเนื่องเป็นวันที่สอง จากแรงเทขายสินทรัพย์ที่ปลอดภัย หลังจากมีสัญญาณบ่งชี้ถึงความคืบหน้าในการเจรจาการค้าระหว่างจีนและสหรัฐฯ โดยเกิดสัญญาณเชิงบวกในการเจรจาจากข่าวที่ว่า รองนายกรัฐมนตรีจีน ได้พูดคุยทางโทรศัพท์ผู้แทนการค้าสหรัฐฯ และรัฐมนตรีคลังสหรัฐฯ ว่าทั้งสองฝ่ายเห็นพ้องที่จะสร้างภาวะและบรรยากาศที่สร้างสรรค์ เพื่อผลักดันการดำเนินการตามข้อตกลงการค้าเฟสแรก
นอกจากนี้ รายงานยอดขายบ้านใหม่เดือนก.ค. ของสหรัฐฯ ที่พุ่งขึ้นเกินคาดในรอบกว่า 13 ปี นับตั้งแต่เดือนธ.ค. 2549 รวมถึง การที่กองทุน SPDR Gold Trust กองทุน ETF ทองคำใหญ่รายใหญ่ที่สุดของโลก เมื่อวานเทขายทองคำ 3.51 ตัน เป็นปัจจัยฉุดความต้องการในทองคำ